**NASJONALPARKSTYRET FOR FEMUNDSMARKA**

**ARBEIDSUTVALGET**

**Protokoll fra telefonmøte 23. august 2013**

Tid: Kl. 08.30-08.45

Deltagende fra styret: Maths Mortensson (varamedlem for Eva Nordfjell) og Hans Vintervold

Forfall: Lars Erik Hyllvang og Eva Nordfjell

Andre deltagere: Seniorrådgiver Hans Chr. Gjerlaug (FMHE)

I Lars Erik Hyllvangs fravær ble møtet ledet av Hans Vintervold.

**Sak AU 1/2013: Søknad fra Norsk institutt for naturforskning om tillatelse til fangst av småpattedyr i Gutulia nasjonalpark i 2013**

**Innstilling:**

Med hjemmel i naturmangfoldlovens § 48 innvilger Femundsmarka nasjonalparkstyre søknaden av 24. juni 2013 fra Norsk institutt for naturforskning og gir dispensasjon fra verneforskriften for Gutulia nasjonalpark, § 3 punkt 3.1, for gjennomføring av fangst av smågnagere og spissmus i august-september 2013 etter de planer og forutsetninger som framgår av søknaden. I denne vur­deringen er det lagt vekt på at tiltaket er en del av et større vitenskapelig arbeid for overvåking av naturtilstanden i Norge. Gjennomføring av tiltaket vil øke kunnskapen om naturforholdene og utviklingen av disse i både Gutulia nasjonalpark og landet for øvrig. Dispensasjonen gjelder for inntil 400 felledøgn i august/september 2013. Det forutsettes at NINA har gyldig dispensasjon for fangst av vilt for vitenskapelige formål, jfr. viltlovens § 26, punkt 4.

**Behandling i møtet:**

Det framkom ingen merknader til saken.

**Vedtak:**

Med hjemmel i naturmangfoldlovens § 48 innvilger Femundsmarka nasjonalparkstyre søknaden av 24. juni 2013 fra Norsk institutt for naturforskning og gir dispensasjon fra verneforskriften for Gutulia nasjonalpark, § 3 punkt 3.1, for gjennomføring av fangst av smågnagere og spissmus i august-september 2013 etter de planer og forutsetninger som framgår av søknaden. I denne vur­deringen er det lagt vekt på at tiltaket er en del av et større vitenskapelig arbeid for overvåking av naturtilstanden i Norge. Gjennomføring av tiltaket vil øke kunnskapen om naturforholdene og utviklingen av disse i både Gutulia nasjonalpark og landet for øvrig. Dispensasjonen gjelder for inntil 400 felledøgn i august/september 2013. Det forutsettes at NINA har gyldig dispensasjon for fangst av vilt for vitenskapelige formål, jfr. viltlovens § 26, punkt 4.

**Sak AU 2/2013: Søknad om dispensasjon for geologiske undersøkelser i Engerdal kommune i Femundsmarka nasjonalpark**

**Innstilling:**

Med hjemmel naturmangfoldlovens § 48 innvilger Femundsmarka nasjonalparkstyre søknaden fra Paul Weber av 9. august 2013 om tillatelse til å grave og renske 2 lokaliteter ved deltaet til Lille Grøvelsjøen for å gjennomføre geologiske studier av disse lokalitetene. Følgende vilkår er knyttet til dispensasjonen:

* Dispensasjonen gjelder for Paul Weber for å utføre geologiske studier på 2 lokaliteter ved deltaet til Lille Grøvelsjøen høsten 2013.
* Inngrepet kan kun skje på de to områdene som er markert på det vedlagte kartet.
* Når den geologiske strukturen av lokalitetene er studert, skal lokalitetene så langt det er mulig tilbakeføres til den opprinnelige tilstanden.
* Bruk av motorisert utstyr eller kjøretøy er ikke tillatt.
* Det skal tas størst mulig hensyn til naturen under arbeidet.
* Nasjonalparkstyret skal informeres om resultatene av studien.
* Dispensasjonen skal medbringes når tiltaket utføres.

**Behandling i møtet:**

Det framkom ingen merknader til saken.

**Vedtak:**

Med hjemmel naturmangfoldlovens § 48 innvilger Femundsmarka nasjonalparkstyre søknaden fra Paul Weber av 9. august 2013 om tillatelse til å grave og renske 2 lokaliteter ved deltaet til Lille Grøvelsjøen for å gjennomføre geologiske studier av disse lokalitetene. Følgende vilkår er knyttet til dispensasjonen:

* Dispensasjonen gjelder for Paul Weber for å utføre geologiske studier på 2 lokaliteter ved deltaet til Lille Grøvelsjøen høsten 2013.
* Inngrepet kan kun skje på de to områdene som er markert på det vedlagte kartet.
* Når den geologiske strukturen av lokalitetene er studert, skal lokalitetene så langt det er mulig tilbakeføres til den opprinnelige tilstanden.
* Bruk av motorisert utstyr eller kjøretøy er ikke tillatt.
* Det skal tas størst mulig hensyn til naturen under arbeidet.
* Nasjonalparkstyret skal informeres om resultatene av studien.
* Dispensasjonen skal medbringes når tiltaket utføres.

Vi bekrefter med våre underskrifter at innholdet i denne protokollen er i samsvar med det som ble vedtatt i møtet.

……………………………………………………………………………………………………...

Maths Mortensson Hans Vintervold